Campbell begynte å lære seg å spille trommer da han var elleve år. Da han var 14 år flyttet Dennis Davis, den daværende trommeslageren i David Bowies band, inn i samme bygg som Campbells familie bodde. Davis inviterte Campbell med på en Bowie-konsert i Madison Square Garden, noe som inspirerte den unge Campbell. Han gikk på high school på The High School of Music & Art, en del av Fiorello H. LaGuardia High School of Music & Art and Performing Arts, hvor han ble uteksaminert. Campbell øvde mye og komponerte egne sanger, og fikk jobb som studiomusiker.